Messi a doborât recordul deținut de legendarul Pele, la capitolul goluri marcate pentru un singur club.
Valladolid – Barcelona, 0-3. Messi are 10 goluri în 17 meciuri în actualul sezon. Pele a marcat 643 de goluri pentru Santos în 19 sezoane.
Cine a spus că Barcelona e sinonim cu Leo Messi nu s-a înșelat. Superstarul argenitinian a mai doborât un record în meciul cu Valladolid. Astfel, Messi are 644 de reușite în 16 sezoane. Pele a înscris 643 de goluri în 757 de jocuri evoluate între 1946 şi 1974 pentru FC Santos. Argentinianul a scris pe Instagram după meci: "Când am început să joc fotbal, nu m-am gândit deloc că voi depăși vreun record. Cu atât mai puțin pe cel al lui Pele. Pot doar să le mulțumesc tuturor celor care m-au ajutat de-a lungul anilor, familiei, prietenilor și tuturor celor care mă susțin zilnic. Vă îmbrățișez!".